Diari Oficial de la Generalitat Valenciana


Sumari del DOGV 7849, del 11-08-2016 (2016/6519)

ORDRE 5/2016, d'1 d'agost, de la Conselleria de Sanitat Universal i Salut Pública, de modificació dels articles 2 i 5 de l'Ordre de 26 de juny de 2001, de la Conselleria de Sanitat, per mitjà de la qual es desplega el Decret 187/1997, de 17 de juny, pel que fa a la jornada, els horaris ordinaris per a les oficines de farmàcia situades a zones turístiques, serveis d'urgència en casos especials i localització de serveis d'urgència, i procediment per a la realització d'un horari superior a l'ordinari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/08/01/5/dof/vci/html**

### Dades del document

Número de DOGV
:   7849

Data del DOGV
:   11-08-2016

Secció del DOGV
:   I. DISPOSICIONS GENERALS

Número del document
:   2016/6519


Data del document
:   01-08-2016

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació

ORDRE 5/2016, d'1 d'agost, de la Conselleria de Sanitat Universal i Salut Pública, de modificació dels articles 2 i 5 de l'Ordre de 26 de juny de 2001, de la Conselleria de Sanitat, per mitjà de la qual es desplega el Decret 187/1997, de 17 de juny, pel que fa a la jornada, els horaris ordinaris per a les oficines de farmàcia situades a zones turístiques, serveis d'urgència en casos especials i localització de serveis d'urgència, i procediment per a la realització d'un horari superior a l'ordinari. [2016/6519]  
  
  
PREÀMBUL  
  
La Llei estatal 16/1997, de 25 d'abril, de regulació dels serveis de les oficines de farmàcia, reconeix la possibilitat d'establir un règim de liberalització i flexibilitat horària, però conjugant-lo amb la necessitat que l'administració determine uns serveis mínims i regule uns torns d'urgència per a salvaguardar, en qualsevol cas, la prestació contínua i eficaç de l'assistència farmacèutica.  
La Llei 6/1998, de 22 de juny, d'Ordenació Farmacèutica de la Comunitat Valenciana, en concordança amb la legislació bàsica de l'Estat en aquesta matèria, establix en l'article 32 que l'organització de l'horari d'atenció al públic, serveis d'urgència i vacacions de les oficines de farmàcia s'efectuaran tenint en compte les característiques poblacionals i geogràfiques i garantiran a la població l'assistència farmacèutica de forma permanent.  
El Decret 187/1997, de 17 de juny, del Govern Valencià, pel qual es regulen els horaris d'atenció al públic, serveis d'urgència i vacacions de les oficines de farmàcia de la Comunitat Valenciana, arreplega en l'article 3 la jornada i l'horari ordinari d'atenció al públic i en l'article 4 els superiors als ordinaris.  
A fi d'harmonitzar els horaris de les oficines de farmàcia dels municipis, davant de les noves obertures, s'ha considerat oportú l'aclariment del procediment per a la modificació de l'horari ordinari de les oficines de farmàcia d'un municipi i la comunicació d'horaris superiors a l'ordinari, als quals ja es feia referència en l'ordre que es modifica.  
  
De conformitat amb el que disposa l'article 49.1.19 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, i reformat per la Llei Orgànica 1/2006, de 10 d'abril, la Generalitat té competència exclusiva en matèria d'ordenació farmacèutica, sense perjuí del que disposa el número 16 de l'apartat 1 de l'article 149 de la Constitució Espanyola, en virtut del que estableix la disposició final primera del Decret 187/1997, de 17 de juny, del Govern Valencià.  
Per tot això, fent ús de les facultats que em confereixen l'article 28.e de la Llei 5/1983, de 30 de desembre, del Consell, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, una vegada emés un informe per l'Advocacia de la Generalitat i la resta d'informes preceptius, després d'efectuat el tràmit d'audiència a les entitats representants dels col·lectius afectats, d'acord amb el Consell Jurídic Consultiu de la Comunitat Valenciana i a proposta de la Direcció General de Farmàcia i Productes Sanitaris i de conformitat amb aquesta,  
  
  
  
ORDENE  
  
Article únic. Modificació dels articles 2n i 5é de l'Ordre de 26 de juny de 2001, de la Conselleria de Sanitat, per mitjà de la qual es desplega el Decret 187/1997, de 17 de juny, pel que fa a la jornada, els horaris ordinaris per a oficines de farmàcia situades a zones turístiques, serveis d'urgència en casos especials i localització de serveis d'urgència, i procediment per a la realització d'un horari superior a l'ordinari  
  
S'aprova la modificació dels articles 2n i 5é de l'Ordre de 26 de juny de 2001, de la Conselleria de Sanitat, per mitjà de la qual es desplega el Decret 187/1997, de 17 de juny, pel que fa a la jornada, els horaris ordinaris per a oficines de farmàcia situades a zones turístiques, serveis d'urgència en casos especials i localització de serveis d'urgència, i procediment per a la realització d'un horari superior a l'ordinari, que s'especifica en l'annex de la present disposició.  
  
  
DISPOSICIONS TRANSITÒRIES  
  
Única. Vigència dels horaris i serveis d'urgència autoritzats  
Els horaris i els serveis d'urgència autoritzats per a l'any 2016 mantindran la seua vigència fins al final de l'exercici, excepte els casos previstos en l'article 2.3 Ordre de 26 de juny de 2001, de la Conselleria de Sanitat.  
  
  
DISPOSICIONS DEROGATÒRIES  
  
Única. Derogació normativa  
Així mateix, queden derogades totes les disposicions que del mateix rang o d'un rang inferior s'oposen al que disposa la present ordre.  
  
  
DISPOSICIONS ADDICIONALS  
  
Única. Incidència econòmica en la dotació de despesa  
L'aplicació i el desenvolupament d'aquesta ordre no podrà tindre cap incidència en la dotació de tots i cada un dels capítols de despesa assignada a la conselleria competent per raó de la matèria i, en qualsevol cas, haurà de ser atesa amb els seus mitjans personals i materials.  
  
  
DISPOSICIONS FINALS  
  
Primera. Adopció de mesures per a l'execució de l'ordre  
Es faculta la persona titular de la direcció general competent en matèria de farmàcia i productes sanitaris perquè adopte les mesures necessàries per a l'execució d'aquesta ordre.  
  
Segona. Entrada en vigor  
La present ordre entrarà en vigor l'endemà de la seua publicació en el Diari Oficial de la Comunitat Valenciana.  
  
València, 1 d'agost de 2016  
  
La consellera de Sanitat Universal i Salut Pública,  
CARMEN MONTÓN GIMÉNEZ  
  
  
ANNEX  
Relació de preceptes afectats  
  
Ordre de 26 de juny de 2001, de la Conselleria de Sanitat per mitjà de la qual es desplega el Decret 187/1997, de 17 de juny, pel que fa a la jornada, els horaris ordinaris per a oficines de farmàcia situades a zones turístiques, serveis d'urgència en casos especials i localització de serveis d'urgència, i procediment per a la realització d'un horari superior a l'ordinari.  
  
Es modifiquen els articles 2n i 5é de l'Ordre de 26 de juny de 2001, de la Conselleria de Sanitat, per mitjà de la qual es desplega el Decret 187/1997, de 17 de juny, que passen a tindre la següent redacció.  
  
  
«Article 2. Procediment per a la realització d'un horari superior a l'ordinari per les oficines de farmàcia  
1. Els col·legis oficials de farmacèutics de la Comunitat Valenciana notificaran a les oficines de farmàcia afectades aquells municipis en què es modificarà l'horari ordinari respecte a l'establit, abans del dia 1 de setembre de l'any precedent a aquell en què aquestes modificacions produiran efecte, a fi que les oficines de farmàcia obertes al públic que desitgen realitzar un horari superior a l'ordinari, de conformitat amb l'article 4 del Decret 187/1997, de 17 de juny, del Govern Valencià, puguen comunicar la dita circumstància al col·legi oficial de farmacèutics de la seua província abans del primer dia hàbil del mes d'octubre de l'any anterior al que se seguirà aquest horari.  
  
2. En la comunicació d'horari superior a l'ordinari, el farmacèutic titular haurà de complir els requisits següents:  
a) Comprometre's a mantindre'l durant el període d'un any natural, comptador a partir de l'1 de gener de l'any següent.  
b) Compliment de la presència física d'un farmacèutic en la farmàcia durant la duració de la jornada i horari superior a l'ordinari. A aquests efectes s'haurà de disposar de farmacèutics addicionals sobre la base de l'horari d'atenció al públic, d'acord amb la legislació laboral, i segons el criteri següent: un farmacèutic addicional per cada 40 hores o fracció d'horari que es realitzen sobre la jornada setmanal d'horari ordinari. Els farmacèutics addicionals que es contracten hauran d'acreditar la seua dependència laboral de l'oficina de farmàcia i la seua titulació.  
  
En aquests casos s'haurà de tindre en compte si la farmàcia té més d'un farmacèutic titular.  
La comunicació d'horari superior a l'ordinari s'efectuarà per mitjà del formulari arreplegat en l'annex I d'aquesta ordre.  
El col·legi oficial de farmacèutics corresponent informarà la resta d'oficines de farmàcia establides en el municipi del nou horari comunicat perquè en un termini de 10 dies puguen adaptar el seu horari al comunicat per l'oficina de farmàcia.  
3. Les noves oficines de farmàcia s'acolliran per defecte a l'horari ordinari vigent en el municipi on s'hagen d'establir.  
Excepcionalment, si el farmacèutic titular responsable d'una oficina de farmàcia de nova obertura pretén realitzar un horari superior a l'horari ordinari vigent en el municipi, comunicarà al col·legi oficial de farmacèutics de la seua província, almenys amb quinze dies d'antelació a l'obertura, l'horari d'atenció al públic de la nova oficina de farmàcia.  
  
El col·legi oficial de farmacèutics corresponent informarà la resta d'oficines de farmàcia establides en el municipi del nou horari comunicat perquè en un termini de 10 dies puguen adaptar el seu horari al comunicat per la nova oficina de farmàcia.  
El col·legi oficial de farmacèutics corresponent comunicarà a la conselleria competent en matèria de Sanitat les modificacions dels horaris resultants.  
4. A fi d'acreditar que les oficines de farmàcia que realitzen un horari superior a l'ordinari disposen de farmacèutics addicionals per a realitzar aquest horari, aquestes acreditaran anualment la dependència laboral dels farmacèutics contractats i la seua titulació, durant la primera quinzena de l'inici de l'horari ampliat, i sempre que ho sol·licite la conselleria competent en matèria de Sanitat i/o el col·legi oficial de farmacèutics corresponent.  
  
Article 5. Comunicació a l'administració  
Els horaris d'atenció al públic, serveis d'urgència i sistemes de localització autoritzats d'acord amb la present ordre hauran de comunicar-se segons el que disposen els articles 3.5, 4.3 i 5.6 del Decret 187/1997, de 17 de juny, del Govern Valencià, i el que estableix aquesta ordre.»


Còpia Permalink ELI